அமைதியே அமுதென்று.  - ஏனைய கவிதைகள்

மனமே, 
 எங்கெல்லாம் ஓடுகின்றாய்! 
 ஏன் இப்படி அலைகின்றாய்? 
 தங்குவது ஓரிடமாய். 
 ஒரு தகைமை அடைந்திடாயோ? 
 பொங்கி எழும் உன் போக்கெல்லாம், 
 போக்கிக்கொள்ள மாட்டாயோ? 
 எங்கிருக்க எங்குபோனாய்? 
 தங்கியிருக்கும் தன்மையே அறியாய்! 
 அமைதியாம் ஆனந்தம் அறியாய்! 
 ஆவேச நோக்கில் அன்பையும் புரியாய்! 
 துவேச வெறியில் பண்பையும் பிரிந்தாய்! 
 விரிந்த உலகில் வீணே அலைந்தாய்! 
 புரிந்ததா இப்போது, அமைதியே அமுதென்று. 
  பாலு குருசுவாமி